KOMMISSIONENS FORORDNING (EF) Nr. 793/2005
af 26. maj 2005
om åbning af en særlig løbende licitation for salg på det indre marked af ca. 7 783 tons uafskallet ris, som det græske interventionsorgan længe har ligget inde med
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1), særlig artikel 7, stk. 4 og 5, og
ud fra følgende betragtninger:
(1)
I Kommissionens forordning (EØF) nr. 75/91 (2) er der fastsat procedurer og betingelser for interventionsorganernes salg af uafskallet ris.
(2)
Det græske interventionsorgan har længe ligget inde med uafskallet ris. Der bør derfor udbydes ca. 7 783 tons til salg på det indre marked. Salget bør ske i overensstemmelse med forordning (EØF) nr. 75/91.
(3)
I betragtning af den lange oplagringsperiode og den deraf følgende forringelse af risens kvalitet bør artikel 5, stk. 1, i forordning (EØF) nr. 75/91 dog fraviges, og minimumssalgsprisen for hvert parti bør fastsættes på grundlag af risens specifikke egenskaber i overensstemmelse med artikel 2, stk. 3, litra d), i Kommissionens forordning (EØF) nr. 3597/90 af 12. december 1990 om reglerne for bogføring af interventionsforanstaltninger, under hvilke interventionsorganerne opkøber, oplagrer og sælger landbrugsprodukter (3).
(4)
Som følge af risens kvalitet og egenskaber bør der træffes foranstaltninger for at sikre, at den bydende kan vurdere risens kvalitet, inden buddene afgives. Det bør endvidere fastsættes, at buddene skal vedrøre et helt parti.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
På de betingelser, der er fastsat i forordning (EØF) nr. 75/91, åbner det græske interventionsorgan en særlig løbende licitation for salg på det indre marked af ca. 7 783 tons uafskallet ris, som det ligger inde med.
Artikel 2
Uanset artikel 5, stk. 1, i forordning (EØF) nr. 75/91 er minimumssalgspriserne følgende:
-
Parti nr. 1
Pris 84,00 EUR/ton ca. 1 593 tons
Oplagringsvirksomhed: Milloi Yiannitson Abee
Lager: Kougioumgidou 5, GR-58100 Yannitsa - silo nr. 4
-
Parti nr. 2
Pris 50,00 EUR/ton ca. 1 553 tons
Oplagringsvirksomhed: Milloi Yiannitson Abee
Lager: Kougioumgidou 5, GR-58100 Yannitsa - silo nr. 5
-
Parti nr. 3
Pris 74,00 EUR/ton ca. 1 044 tons
Oplagringsvirksomhed: Megas Alexandros Abexe
Lager: Kougioumgidou 5, GR-58100 Yannitsa - silo nr. 5
-
Parti nr. 4
Pris 74,00 EUR/ton ca. 1 571 tons
Oplagringsvirksomhed: Milloi Yiannitson Abee
Lager: Kougioumgidou 5, GR-58100 Yannitsa - silo nr. 7
-
Parti nr. 5
Pris 74,00 EUR/ton ca. 790 tons
Oplagringsvirksomhed: Milloi Yiannitson Abee
Lager: Kougioumgidou 5, GR-58100 Yannitsa - silo nr. 8
-
Parti nr. 6
Pris 124,00 EUR/ton ca. 1 075 tons
Oplagringsvirksomhed: Milloi Yiannitson Abee
Lager: Kougioumgidou 5, GR-58100 Yannitsa - silo nr. 9.
Artikel 3
1. Uanset artikel 3, stk. 2, i forordning (EØF) nr. 75/91 skal de afgivne bud vedrøre et helt parti.
2. Uanset artikel 13, stk. 1, i forordning (EØF) nr. 75/91 skal buddene afgives for den faktiske kvalitet af det parti, buddet vedrører.
Artikel 4
1. Licitationsbekendtgørelsen indeholder en tilnærmelsesvis beskrivelse af kvaliteten af hvert parti, der udbydes til salg, ifølge resultaterne af de senest foretagne analyser.
2. Det skal fremgå af licitationsbekendtgørelsen, hvor risen er oplagret, og at den bydende har mulighed for at foretage en forhåndsanalyse af kvaliteten af den ris, der udbydes til salg. Den bydende skal foretage analysen, inden buddet afgives, ved hjælp af en prøve, der udtages på lageret.
3. Ved afhentningen af varen kan tilslagsmodtageren ikke anfægte risens kvalitet eller egenskaber.
Artikel 5
1. Fristen for afgivelse af bud til den første dellicitation er fastsat til den 7. juni kl. 12.00 (Athen-tid).
2. Fristen for afgivelse af bud til den sidste dellicitation udløber den 21. juli kl. 12.00 (Athen-tid).
3. Buddene afgives til det græske interventionsorgan:
OPEKEPE
Acharnon Street 241
GR-10466 Athen
Tlf. (30-210) 212 46 86 eller 212 47 88
Fax (30-210) 212 47 91
Artikel 6
Uanset artikel 19 i forordning (EØF) nr. 75/91 sender det græske interventionsorgan senest tirsdagen efter, at fristen for afgivelse af bud er udløbet, en elektronisk meddelelse til Kommissionen om de mængder, der er solgt, og de priser, de forskellige partier er solgt til.
Artikel 7
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. maj 2005.